CELEX: 62015TN0508
Language: da
Date: 2015-09-02 00:00:00
Title: Sag T-508/15: Sag anlagt den 2. september 2015 — Republikken Litauen mod Europa-Kommissionen

9.11.2015   
            
            
               DA
            
            
               Den Europæiske Unions Tidende
            
            
               C 371/29
            
         Sag anlagt den 2. september 2015 — Republikken Litauen mod Europa-Kommissionen
   (Sag T-508/15)
   (2015/C 371/32)
   Processprog: litauisk
   
      Parter
   
   
      Sagsøger: Republikken Litauen (ved D. Kriaučiūnas, R. Krasuckaitė, M. Palionis og A. Petrauskaitė, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse (EU) 2015/1119 af 22. juni 2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), annulleres, for så vidt som den er rettet til Republikken Litauen og vedrører ordningen for førtidspension fra produktion af landbrugsbasisprodukter (budgetpost: 6711).
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført et anbringende om tilsidesættelse af EU-retten:
   Kommissionen har med vedtagelsen af den anfægtede afgørelse tilsidesat artikel 52, stk. 2, i forordning (EU) nr. 1306/2013 (1) sammenholdt med proportionalitetsprincippet, idet:
   
               (1)
            
            
               Kommissionen uden at tage hensyn til tilsidesættelsens karakter og den økonomiske skade, Den Europæiske Union havde lidt, anvendte en korrektion med fast sats, selv om de oplysninger, der blev fremlagt efter den af Litauen på passende og rimelig vis foretagne efterfølgende kontrol af alle ansøgningerne, gjorde det muligt at fastslå præcist, hvor stor en økonomisk skade, Den Europæiske Union faktisk var blevet påført. Republikken Litauens regering har gjort gældende, at de efterfølgende kontroller, som de litauiske myndigheder gennemførte, er et passende middel til at fastslå den faktiske skade, fondene er blevet påført, idet
               
                           —
                        
                        
                           de valgte kriterier ved kontrollen er i overensstemmelse med begrebet produktion af landbrugsbasisprodukter
                        
                     
                           —
                        
                        
                           Kommissionen med urette forbandt begrebet produktion af landbrugsbasisprodukter med begrebet delvis selvforsynende landbrug
                        
                     
                           —
                        
                        
                           Kommissionen undlod at tage hensyn til Republikken Litauens målsætninger og de foranstaltninger, der klart var beskrevet i programmerne for udvikling af landdistrikterne.
                        
                     
         
               (2)
            
            
               Under alle omstændigheder fejlanvendte Kommissionen den uforholdsmæssige finansielle korrektion på 5 %, idet anvendelsen af denne korrektion kun er foreskrevet, når der foreligger en betydelig risiko for tab for EU’s budget, mens de foretagne kontroller og de oplysninger, Republikken Litauen fremlagde, godtgjorde, at der kun kunne have opstået en lille økonomisk risiko for EU’s budget.
            
         
      (1)  Europa-Parlamentets og Rådets forordning (EU) nr. 1306/2013 af 17.12.2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT 2013 L 347, s. 549).